Т1аккха Иракъалас хьалхара хаттар далар цунах (пайхамарах): « Цун хьаваьн моттиг мишта е шоана юкъе?» Аз аьлар: «Из сийдолача тайпана ва». Цо аьлар: « Из мо къамаьл даьде кхыча саго хьалха?» Аз аьлар: «Даьдац» Цо аьлар: «Цун дайг1 хьалха паччахь ханави» Аз аьлар: «Ханавац» Цо аьлар: «Малаш ба цун т1ехьбувлараш, аьле ба, е аьле боацараш ба?» Аз аьлар: « Аьле боацараш ба» Цо аьлар: « Дукха луж хул уж е к1езиг луж хул уж» Аз аьлар: «Дукха луж хул» Цо аьлар: « Из дин хьаийцачан юкъе цун раьза боацаш д1акъасташ бараш би» Аз аьлар: «Бац». Цо аьлар: «Цо дин д1акхайкадиллахь, оапаш бувцаш вайна варе шоан из?» Аз аьлар: «Вайнавацар» Цо аьлар: « Тийша болх беш ва аьнна мотте шоан цо?» Аз аьлар: «Моттац, хьанза тха цунца машар ба, тхона хац кхоана цо фа дедда», кхы 1ат1атоха хьама корадинцар аьнначал совг1а. Цо аьлар: «Т1ом баьби оаша цунца?» Аз аьлар: «Т1ом баьб» Цо аьлар: «Т1аккха малаг1 кот воалар шог1?» Аз аьлар: «Цкъаза из кот воалар, цкъаза тхо кот доалар». Цо аьлар: «Фа де йох шоага цо?» Аз аьлар: «Цо йох, ца1 ханаволча Аллах1а маркаь 1ибадат ма де, цуна новкъост ма тоха, даьш яхар ма де, Аллах1а яхачан духьал дале, кхыъ ламаз де, бакъдар дувц, нахац дика хал, гаргало лелае». Т1аккха таржамхочунг аьлар даала цунг: «Аз хаттадар хьога цун хьаваьнна моттиг, 1а аьлар сийдолча тайпан ва, цхьабакъда берригаш элчаш сийдолча тайпан хиннаб ший къаман. Т1аккха хаттар аз хьога, дийцади из мо къамаьл шог1 волчо хьалха, 1а аьлар, дийцадац, т1аккха уйла йир аз, нагахь санна из мо къамаьл дийцадаларе, сона моттадар, цо из къамаьл юх дувца, цхьано дийцача беса. Кхыъ хаттар аз хьога, цун да паччахь ханнави, 1а аьлар, ханнавац, нагахь санна ханнаваларе, сона моттадар из ший тайпан хьам юх дерзаде воал аьнна. Кхыъ хаттар аз хьога, цун т1ехьбувлараш, аьле ба е аьле боацараш ба, 1а аьлар, аьле боацараш ба, къаьстта уж хул пайхамара т1ехьбувлараш. Кхыъ хаттар аз хьога, дукха хул уж е к1езиг ло уж, 1а аьлар, дукха хул, иштта хал деза дина г1улакх, ше цхьа дагалоацамаг кхаччалц. Кхыъ хаттар аз хьога, юхбувле уж динах цкъа хьаийцачул т1ехьг1а цу дин раьза боацаш, 1а аьлар, бувлац, иштта хул из, нагахь санна бакъ долаш до дин дегачухь дуже. Кхыъ хаттар аз хьога, ше я ч1оаг1о юхайой, 1а аьлар йохаец, иштта ба хьуна пайхамараш а. Кхыъ хаттар аз хьога, фа де йох шоага цо, 1а аьлар, ца1 волча Аллах1а 1ибадат де, новкъост ца тохаш, ж1аргашт 1ибадат ма де йох, ламаз де, бакъдар дувца, к1аьда-дика хала, нагахь санна 1а бакъдар дувце, цо (Мухьамадас) са ши ког т1алатта паччахьалкхе доалахь яьгя. Сона ховра из вала везаш волга, цхьабакъда сона моттацар шоаг1 из хург ма вий аьнна. Сона ховре, сай из волча д1акхоачагва аьнна, духьала г1оргвар со цуна, нагахь санна со цуна духьал кхийтач, цуна ши кога булаббар аз!».